Negocierile Brexit sunt aproape de un eșec. Boris Johnson îi avertizează pe britanici să se pregătească de ce e mai rău.
Boris Johnson: Este o mare posibilitate ca negocierile să eșueze. Boris Johnson acuză UE că vrea să țină captivă Marea Britanie. Marea Britanie va urma fie modelul Australia, fie modelul Canada în relația cu UE.
Boris Johnson îi anunță pe britanici să se pregătească de ce e mai rău. Un acord pentru Brexit pare din ce în ce mai îndepărtat. Premierul britanic a spus că negociatorii fac eforturi, dar oamenii trebuie să fie gata pentru orice.Boris Johnson, prim-ministrul Marii Britanii: "A venit timpul ca publicul și companiile să se pregătească pentru data de 1 ianuarie, deoarece, credeți-mă, vor fi schimbări."Boris Johnson vede două variante – un tratat comercial sau o relație fără acord de liber schimb. Iar dacă negocierile eșuează, premierul dă vina pe Bruxelles.Boris Johnson, prim-ministrul Marii Britanii: "Mi s-a explicat că am fi fost ca gemenii. Dacă UE ar decide să se tundă atunci și UK ar trebui să se tundă, că altfel va fi pedepsită."Marea Britanie și Uniunea Europeană și-au dat termen până duminică să deblocheze negocierile.